বকশীগঞ্জে সংঘর্ষ  বকশীগঞ্জ (জামালপুর) প্রতিনিধি জানান, আসন্ন ইউনিয়ন পরিষদ নির্বাচনকে সামনে রেখে গতকাল সকালে সাধুরপাড়া ইউপির চেয়ারম্যান প্রার্থী মাহামুদুল আলম বাবুর কর্মীরা প্রতিদ্বন্দ্বী চেয়ারম্যান প্রার্থী হুমায়ন কবিরের কর্মী আবদুর রউফের ওপর হামলা চালায়। এতে গুরুত্বর আহত হয় সে। পরে স্থানীয় লোকজন হামলাকারীদের কবল থেকে  উদ্ধার করে আশঙ্কাজনক অবস্থায় তাকে বকশীগঞ্জ সদর হাসপাতালে ভর্তি করে। অপরদিকে পৃথক ঘটনায় মেরুরচর ইউনিয়নের চেয়ারম্যান প্রার্থী মাহাবুবুর রহমানের কর্মীদের হামলায় অপর চেয়ারম্যান প্রার্থী আবদুুল হামিদের কর্মী দেলোয়ার হোসেন আহত হয়। এ ঘটনায় থানায় লিখিত অভিযোগ করা হয়েছে। উপজেলা নির্বাহী কর্মকর্তা ঘটনাস্থল পরিদর্শন করেছেন।